 Brighiter Masaki. Mkuu wa Mkoa wa Dar es  Paul Makonda  amewakabidhi shehena ya viungo vya kutengeneza futari kwa maimamu, mashehe na viongozi wa Dini ya Kislamu kutoka Misikiti zaidi ya 1,000 kama sehemu ya sadaka na shukrani ya Amani na Utulivu ndani ya mkoa huo. Amekabidhi vitu hivyo leo  Mei 20 Jijini Dar es Salaam,ikiwa  pamoja na Mchele, Sukari, Unga, Maharage, Mafuta na vitu mbalimbali kwaajili ya kuwawezesha viongozi hao kufurahia futari majumbani mwao. “Napenda kutoa shukrani zangu kwa uongozi wa dini kwa kuwa wasimamizi wazuri wa Amani na mshikamano ndani ya mkoa huu jambo linalofanya mkoa  kuendelea kuwa kisima cha Amani”,amesema  Makonda.  Aidha  amesema Viongozi wa Dini kuwa namna bora ya kumuunga mkono Rais Dkt. John Magufuli na kumuombea ni kuhakikisha waumini wao wanajiandikisha kwenye daftari la kudumu la wapiga kura ili wachague viongozi wa serikali za mitaa wanaochukia Rushwa.